OpenLLM-France/wikimedia huggingface dataset:
# Bajo la piel (disc de Green Valley)

Bajo La Piel és el sisè disc de la banda espanyola de reggae i dancehall Green Valley.
Va ser llançat el 25 d'abril del 2019, amb col·laboracions com SFDK o Macaco o els peruans Laguna Pai.
El disc compta amb molt de missatge social i molts missatges d'amor de parella, fills i d'amistat. La banda ha fet una aposta molt important per la producció i una obertura musical a altres gèneres del pop, el reggae o el rap.

## Curiositats de Dónde Irán

Entre les cançons del disc, hi ha la cançó Dónde Irán, una cançó que parla de la immigració, la xenofòbia i en part el racisme, en què el videoclip surt de la diferència de com tractem les persones a Europa i a l'Àfrica. Arran d'aquesta cançó, es va fer un documental al primer lloc seria un making off. En aquest documental s'explica la vida de Mamadou Dia i Sani Ladan, dues persones immigrants que van arribar a Espanya deixant una estela de germans morts a la mediterrània i van aconseguir integrar-se a la societat, completar estudis i tornar als seus llocs d'origen per compartir la seva experiència vital i aprenentatge.

## Llista de cançons

* Dónde Irán
* Sol y Luna
* Ya me Cansé
* Nunca Pararé (con SFDK)
* Somos Luz
* La Niña de la Plata
* Caminando (con Macaco)
* El Mundo Llora (con Laguna Pai)
* Don Ramiro
* El Criminal
* Soñar
* Un Amigo

## Referències

* ↑ «Dónde Irán» (en castellà). [Consulta: 3 juny 2024].
# Antoni Fort Mayor

Antoni Fort Mayor (Beniopa, 1990), també conegut com a Pollet, és un saxofonista, flautista, percussionista i productor musical valencià, membre del grupo ZOO.
Amb Sandra Monfort va formar el grup del folk fusió Xaluq, publicant en 2016 el seu únic disc Empelt. S'incorpora al grup ZOO com saxofonista en el disc Raval (2017). En 2023 va produir el disc Redemption del grup de hip-hop Rawpublik.

## Referències

* 1 2 «Enderrock - Zoo: «'Llepolies' és molt colorit i alegre, té la frescor del nostre primer disc»».
* ↑ «Verkami - "Empelt" El primer álbum de XALUQ». [Consulta: 17 abril 2023].
* ↑ «Enderrock - Empelt». [Consulta: 17 abril 2023].
* ↑ Enderrock.cat. «Panxo (Zoo), Toni Mejías (Los Chikos del Maíz) i Roy Carlovich publiquen nou disc com a Rawpublik | Enderrock.cat». [Consulta: 8 gener 2024].
# Dalí d'esquena pintant Gala d'esquena eternitzada per sis còrnies virtuals provisionalment reflectides a sis miralls vertaders

Dalí d'esquena pintant Gala d'esquena eternitzada per sis còrnies virtuals provisionalment reflectides a sis miralls vertaders és una pintura a l'oli sobre tela de Salvador Dalí dipositada al Teatre-Museu Dalí (Figueres, l'Alt Empordà), la qual fou pintada durant els anys 1972-1973.

## Context històric i artístic

El 1948 Dalí s'instal·là definitivament a la cala de Portlligat, al terme de Cadaqués, paisatge que des dels anys vint constituïa el fons més autèntic de la seua pintura. Ha estat l'únic artista surrealista que, contra el caràcter revolucionari del moviment, ha manifestat la seua veneració personal pels diners, la monarquia i la religió. Admirador del general Franco fins al final de la seua vida, va esdevenir el pintor d'avantguarda oficial del règim franquista. Moltes de les seues obres d'aquest període pretenien una inspiració mística i hi destaquen La Madona de Portlligat (1949) i El Crist de Sant Joan de la Creu (1951). A partir del 1970 es dedicà sobretot al muntatge del Teatre-Museu Dalí, inaugurat el 1974 i construït aprofitant les restes del teatre de Figueres que s'havia incendiat. Es tracta d'un veritable espectacle, concebut i dissenyat pel mateix pintor, per tal d'oferir al visitant l'oportunitat d'endinsar-se en el seu món.

## Descripció

Aquest quadre de 60,5 × 60,5 cm, a banda del llarg títol típicament dalinià, és un homenatge al cèlebre quadre de Vermeer El taller de l'artista (al Museu d'Història de l'Art de Viena), en què la utilització de dos miralls, no representats en el quadre, permet al pintor retratar-se d'esquena. L'obra de Dalí és més complicada, perquè hi fa aparèixer un dels miralls, cosa que permet retratar de cara i d'esquena tant el pintor com la model.

## Referències

* 1 2 3 Barral, Xavier i Vicens, Francesc, 2002. 100 Obres de Pintura Catalana. Editorial Pòrtic, Barcelona. ISBN 8473067908. Pàgs. 204-205.
* ↑ Fundació Gala-Salvador Dalí (català)

## Enllaços externs

* XTEC (català)
* QRestudi Arxivat 2015-12-22 a Wayback Machine. (català)
# Ca l'Anton Pruneda

Ca l'Anton Pruneda és una obra de Regencós (Baix Empordà) inclosa a l'Inventari del Patrimoni Arquitectònic de Catalunya.
Edifici situat al centre del poble de Regencós, en un dels carrers que envolten la seva església. Es de dues plantes, planta baixa i primer pis. Està cobert amb una teulada a dues aigües, amb les vessants cap a la façana principal i posterior. Està orientada cap al sud. Constructivament parlant, l'estructura portant està construïda amb pedra i morter de calç, i la teulada amb teula àrab. A la façana hi ha ajuntat un rellotge de sol.

## Història

A l'arc de la porta d'accés figura del data del 1832.

## Referències

* 1 2 «Ca l'Anton Pruneda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Casa al carrer Doctor Vidal Geli, 9 (Sant Pere Pescador)

La Casa al carrer Doctor Vidal Geli, 9 és una obra de Sant Pere Pescador (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situada dins del nucli urbà de la població de Sant Pere Pescador, al sud de l'antic nucli medieval. Forma cantonada amb els carrers del Doctor Vidal Geli i Serra Bullones.
Edifici cantoner de planta rectangular, format per diversos cossos adossats. L'edifici principal, distribuït en tres crugies presenta la coberta a dues vessants i està distribuït en planta baixa i pis. A la banda sud se li adossa un cos amb la cantonada arrodonida, on hi ha un altell amb sortida a una terrassa, que ocupa l'angle de l'edifici. A la part posterior hi ha dos cossos rectangulars més, i també un petit pati. Totes les obertures de l'edifici són rectangulars, exceptuant el portal d'accés a l'interior, d'arc de mig punt adovellat. Al pis hi ha tres balcons correguts, amb barana de ferro treballada, un d'ells situat a la cantonada. La façana està rematada amb un ràfec de dents de serra, damunt del qual s'assenta una barana d'obra correguda. La cantonada presenta un plafó d'obra decorat amb motius animals i una inscripció: “OL TURBAE O TEDIUM DOM DINIS TI”. La construcció està arrebossada i conserva restes de diverses capes de pintura.

## Història

En el nucli antic de Sant Pere Pescador hi ha algunes cases dels segles XVI, XVII i XVIII amb interessants elements arquitectònics. Amb l'acabament de les guerres remences la vila de Sant Pere Pescador s'expandí més enllà del nucli fortificat al centre, on hi havia l'església i la casa Caramany, sobretot vers migdia on es formà un extens barri entre la muralla i el riu. L'habitatge del carrer Dr. Vida Geli 9 segons l'arxiu del COAC és un immoble originari del segle xvii amb reformes posteriors, encara que no es troba cap llinda commemorativa que ho corrobori.

## Referències

* 1 2 3 «Casa al carrer Doctor Vidal Geli, 9». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 octubre 2017].
# Debaser

"Debaser" és una cançó de Pixies, un grup de rock alternatiu dels Estats Units. És la primera cançó en el seu àlbum de 1989, Doolittle. "Debaser" va ser escrit pel líder del grup, Black Francis.
"Debaser" no va ser publicat com single fins a 1997, per a promocionar la compilació Death to the Pixies (que va ser publicat després que el grup es va separar), encara que l'àlbum Doolittle va ser fet públic en el 1989.

## Lletra

La lletra de la cançó es basa en una pel·lícula experimental de Luis Buñuel i Salvador Dalí, Un chien andalou. La primera escena de la pel·lícula famosament representa el seccionar del globus ocular d'una dona, i la cançó fa referència a aquella escena: "Slicin' up eyeballs / I want you to know" ("Tallant els globus oculars / Jo vull que tu sàpigues"). Black Francis repeteix la frase "un chien andalusia", canviat del títol de la pel·lícula.
| « | M'agradaria que Buñuel encara estigués viu. Ell va fer aquesta pel·lícula sobre res particular. Ni tan sols el títol no té sentit. Amb la meva estúpida, pseudo-escolar, ingènua, entusiàstica, avantguarda, sapastra manera de mirar Un chien andalou (dues vegades), jo vaig pensar, "Sí, faré una cançó sobre això." [Canta] "Un chien andalou", sona massa francès, doncs cantaré "un chien andalusia", sona bé, no? | » |
| — Black Francis |||
El títol "Debaser" fa referència a la manera en què la pel·lícula Un chien andalou degrada (en anglès debases) la moralitat i els estàndards de l'art, segons Black Francis.

## Referències

* ↑ «Pixies - About Debaser» (en anglès). [Consulta: 31 desembre 2008].
* ↑ «Pixies - Debaser (Live) [4AD BAD D 7010 CD UK 1997]» (en anglès). PopLD. [Consulta: 24 juny 2012].
# Castelló de Vinçà

El Castelló de Vinçà és una antiga fortificació medieval de la comuna de Vinçà, a la comarca del Conflent (Catalunya del Nord).
És situat dalt d'un turó cònic a la dreta de la Tet, i ara del Pantà de Vinçà, a la zona de ponent del terme i de la vila de Vinçà. És un turó similar al que es troba a l'extrem de llevant del terme, també a la dreta de la Tet, on es troba la capella de Sant Pere de Bell-lloc.
En un document del 953 es parla d'una guàrdia situada a la dreta de la Tet, que és, indubtablement, el Castelló de Vinçà. Des del 1386 s'esmenta amb el nom de Castelló.
El Castelló de Vinçà està molt esmicolat. Segons dades antigues s'hi reconeixia una edificació de planta rectangular, que ara ha esdevingut un munt d'enderrocs al cim del turó, que, d'altra banda, també acull restes d'hàbitats anteriors a l'època romànica.

## Bibliografia

* Badia i Homs, Joan. «Vinçà: El Castelló». A: La Cerdanya, el Conflent. Barcelona: Fundació Enciclopèdia Catalana, 1995 (Catalunya romànica. Volum VII). ISBN 84-77399-51-4.
* Becat, Joan. «195 - Vinçà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Vinçà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Castelló de Vinçà en els ortofotomapes de l'IGN
# Bajo la red (sèrie de televisió)

Bajo la red és una sèrie per internet espanyola emesa per la plataforma Playz de RTVE, estrenada originalment el 12 de setembre de 2018.

## Sinopsi

Prendre una decisió o una altra et pot canviar la vida, i això és el que li passa a la Irene, una jove que accepta formar part d'una cadena de favors. A sobre de tot està El Conseguidor, un individu amb una màscara virtual disposat a concedir desitjos a canvi de favors.

## Repartiment i personatges
### Principals

* María de Nati com a Irene Velázquez
* Guillermo Campra com a Joel Fernández
* Pol Monen com a David Torres (Primera Temporada)
* Angy Fernández com a Mireia
* Manuel Huedo com a Nicolás "Kiu"
* Ana Jara com a Anaís Abarrategui (Segona Temporada)
* Michael Ronda com a Gabriel (Segona Temporada)
* Marina Puhkyr com a Julia

### Secundaris

* Álvaro Mel com a Joel (Primera Temporada)
* Pablo López Batallas com a líder de la banda de música (Primera Temporada)
* Paco Marín com a pare de l'Irene (Primera Temporada)
* Cristina Gallego com a Cristina (Primera Temporada)
* Nacho Marraco com a Fernando (Primera Temporada)
* Fran Ropero com a Nacho (Primera Temporada)
* Clara Alvarado com a Rebeca Salgado
* Rodrigo Poisón com a Arturo Abarrategui

## Temporades i episodis
### Temporada 1

| Núm. | Títol | Direcció | Data d'emissió original |
| 1 | "Capítol 1" | Alberto Utrera | 12 de setembre de 2018 (2018-09-12) |
| 2 | "Capítol 2" | Alberto Utrera | 19 de setembre de 2018 (2018-09-19) |
| 3 | "Capítol 3" | Alberto Utrera | 26 de setembre de 2018 (2018-09-26) |
| 4 | "Capítol 4" | Alberto Utrera | 3 d'octubre de 2018 (2018-10-03) |
| 5 | "Capítol 5" | Alberto Utrera | 10 d'octubre de 2018 (2018-10-10) |
| 6 | "Capítol 6" | Alberto Utrera | 17 d'octubre de 2018 (2018-10-17) |

### Temporada 2

| Núm. | Títol | Direcció | Data d'emissió original |
| 7 | "Capítol 7" | Cristina Gómez | 18 de setembre de 2019 (2019-09-18) |
| 8 | "Capítol 8" | Cristina Gómez | 25 de setembre de 2019 (2019-09-25) |
| 9 | "Capítol 9" | Cristina Gómez | 2 d'octubre de 2019 (2019-10-02) |
| 10 | "Capítol 10" | Cristina Gómez | 9 d'octubre de 2019 (2019-10-09) |
| 11 | "Capítol 11" | Cristina Gómez | 16 d'octubre de 2019 (2019-10-16) |
| 12 | "Capítol 12" | Cristina Gómez | 23 d'octubre de 2019 (2019-10-23) |
| 13 | "Capítol 13" | Cristina Gómez | 23 d'octubre de 2019 (2019-10-23) |
| 14 | "Capítol 14" | Cristina Gómez | 13 de novembre de 2019 (2019-11-13) |

## Referències

* ↑ «'Bajo la red' es la nueva serie juvenil que prepara Playz con Angy, Guillermo Campra y Pol Monen». Fórmula TV, 17-04-2018 [Consulta: 4 setembre 2023].
# Ca l'Aniol (Cantallops)

Ca l'Aniol és una casa de Cantallops (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici situat a un quilòmetre del poble aproximadament. És un mas rectangular de planta baixa i dos pisos. L'accés al pis es fa exteriorment. A la planta baixa s'obren porxos, que en el pis superior conformen la terrassa. A la façana principal destaca al centre una mena de torre, però per la poca alçada que té sembla més un contrafort que un element defensiu. La coberta d'aquesta casa és a dues vessants.

## Referències

* ↑ «Ca l'Aniol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 octubre 2017].
# Baby Geniuses

Baby Geniuses és una pel·lícula d'acció dirigida en 1999 pel director Bob Clark.
Aquesta pel·lícula va ser reeixida des del punt de vista econòmic, ja que va generar prop de 27 milions de dòlars dels EUA davant els 13 milions de pressupost. El 3 de setembre del 2006, la pel·lícula va ser classificada amb el número 29 en la Internet Movie Database, en la seva llista de les 100 pitjors pel·lícules.
Entre els efectes especials usats a la pel·lícula hi havia CGI, emprats per sobreimpressionar digitalment el moviment dels llavis de bebè, de forma similar als usats a la pel·lícula Clutch Cargo.

## Argument

Dos científics, protagonitzats per Kathleen Turner i Christopher Lloyd, usen bebès genis per estudiar-los, amb fons de la companyia per a productes de bebès Babyco.

## Repartiment

* Kathleen Turner: Dr. Elena Kinder
* Christopher Lloyd: Dr. Heep
* Peter MacNicol: Dan
* Kim Cattrall: Robin
* Dom DeLuise: Lenny
* Ruby Dee: Margo
* Kyle Howard: Dickie
* Gabrielle and Megan Robbins: Carrie
* Leo, Gerry i Myles Fitzgerald: Sly/Whit

## Rebuda

Baby Geniuses va rebre ressenyes negatives de manera aclaparadora al lloc Rotten Tomatoes, i només un 2% de crítics donaven una crítica positiva a la pel·lícula. Va ser classificada pel crític Roger Ebert com una de les seves pel·lícules més odiades la va definir com la seva pitjor pel·lícula de 1999, tot i que li va donar un 1.5/4, que no és la nota més baixa d'aquest crític.

## Referències

* ↑ «Baby Geniuses». The New York Times.
* ↑ «Baby Geniuses Reviews». Rotten Tomatoes.
* ↑ «Ebert's Més Hated». Arxivat de l'original el 2009-06-28. [Consulta: 7 maig 2022].
# Carlota Sanford

Carlota Sanford (13 d'octubre de 1881 - 7 d'octubre de 1933) va ser una cantant espanyola del primer terç de segle xx.
Va començar el 1902, Treball en el Teatre Eslava i Teatre Martín, també treball com a actriu i soprano, va morir de leucèmia el 7 d'octubre de 1933 als 51 anys, 5 dies abans de complir 52 anys.

## Referències

* ↑ «ABC MADRID 16-03-1912 página 22 - Archivo ABC», 01-08-2019. [Consulta: 25 maig 2020].
* ↑ «[Hemeroteca Digital Pagina 17]», 25-05-2020. [Consulta: http://hemerotecadigital.bne.es/issue.vm?id=0002133383&page=17].
# Castelnou

«Castelnou» té aquests significats:
* Castelnou (Aragó), municipi aragonès
* Castelnou (francès) o Castellnou dels Aspres (català), municipi i població del Rosselló, a la Catalunya del Nord
# Babel

«Babel» té aquests significats:
* Bíblia: vegeu Torre de Babel.
* Geografia:
** Babilim o Babilònia és el nom de la ciutat que també donà nom a l'antic estat de Babilònia. Vegeu Babilim.
** Baver o Babel és un barri d'Alacant. Vegeu Polígon del Baver.
** Governació de Babil, una de les divisions administratives de l'Iraq
* Persones: vegeu Issaak Bàbel
* Política: vegeu Foro Babel
* Cinema: vegeu Babel (pel·lícula)
* Art: fou el pseudònim que Xavier Nogués utilitzà per fer caricatures a la revista PapituPapitu
# Asil Gomis

L'Asil Gomis és un edifici del municipi d'Agullana inclòs en l'Inventari del Patrimoni Arquitectònic de Catalunya.

## Descripció

Edifici aïllat situat a l'entrada del poble, de maó vist i sòcols de pedra granítica. L'actual façana ha perdut els elements de decoració modernista originals, però conserva una estructura que denota el seu estil inicial. Aquest consta de dos grans cossos units amb un pati interior que envolta tot l'edifici i dos pisos. La gran majoria de les parets exteriors de l'edifici són fetes en rajol vist. La teulada és a dues aigües. La primera planta s'arrenglera al voltant d'una habitació perfectament il·luminada per la llum solar. La resta són diferents estances. La part superior s'estructura al voltant d'una eixida que recorre tota la façana. A part de les habitacions, hi ha grans sales, amb il·luminació solar constant.
L'estat d'abandó de l'edifici des de 1969 ha portat al progressiu deteriorament de fusteries i interiors.

## Història

Fundat per mecenatge, l'asil Gomis passà més tard a la Diputació provincial de Girona que la dècada dels setanta ho clausurà.

## Referències

* 1 2 3 «Asil Gomis». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 novembre 2013].
# Cotylorhynchus

Cotylorhynchus és un gènere extint de sinàpsids pelicosaures del Permià de Nord-amèrica. Es considerava com a representant de primera ona de diversitat amniota. Va ser el major gènere entre els casèids i el major dels tetràpodes del seu temps. Feia prop de 6 metres de longitud i pesava aproximadament 2 tones. Era aproximadament igual de gros que Jonkeria, un sinàpsid posterior.

## Referències

* ↑ Parker, 2017, p. 14.

## Bibliografia

* Parker, S. A Brief Illustrated History of Life on Earth (en anglès). Capstone Press, 2017. ISBN 9781474727112.
# Calera de León

Calera de León és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Aulus Virgini Tricost Rútil

Aulus Virgini Tricost Rútil (llatí: Aulus Verginius T. f. T. n. Tricostus Rutilus) va ser un magistrat romà germà del cònsol Tit Virgini Tricost Rútil. Formava part de la família dels Tricost, una branca de l'antiga gens Virgínia.
Va ser cònsol l'any 476 aC amb Espuri Servili Prisc Estructe. Un intent del seu col·lega Prisc de prendre per assalt el mont Janícul, ocupat pels etruscs, va ser rebutjat, i només l'oportuna arribada de Virgini Rútil va evitar una derrota total.

## Referències

* ↑ Titus Livi. Ab Urbe Condita II,51
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1174.
# Carlota Pi Amorós

Carlota Pi Amorós (Barcelona, 1976) és una enginyera i empresària catalana.
Va estudiar enginyeria a la UPC. El 2010 va crear i esdevenir directora de la comercialitzadora elèctrica Holaluz amb Oriol Vila i Ferran Nogué, una empresa que va començar a cotitzar al Mercat Alternatiu Borsari (MAB) el 2019.
L'octubre del 2013 la companyia va guanyar la primera compra col·lectiva d'electricitat que va organitzar l'Organització de Consumidors i Usuaris (OCU). Aquesta fita va permetre que l'empresa passés de 2.500 a 25.000 clients en cinc setmanes. La companyia comptava el 2019 amb 180 000 clients i facturava 180 milions d'euros. Durant la seva gestió, la comercialitzadora va subscriure acords amb productors d'energia netes d'origen hidràulic, solar, biogàs o termoelèctric, i van obtenir certificats d'electricitat verda de la Comissió Nacional de l'Energia (CNE).

## Reconeixements

* Premi DonaTIC del 2016, en la categoria d'emprenedora.
* 100 Most Creative People in Business por Forbes en 2016
* Premi AED al directiu de l'Any 2017,de l'Associació Espanyola de Directius (AED).
* Premi Rei Jaume I a l'emprenedoria 2019.
* Premi eWoman a la Emprendeduría by PMP Prêt-à-Porter cases
* Premis Cinco Dias 2021 Directivo más innovador

## Referències

* ↑ «La empresaria que promete una factura de la luz “sin trampa ni cartón”». El País, 29-12-2019.
* ↑ «Europa Press: Holaluz.com gana la compra colectiva de OCU» (en castellà).
* ↑ «Carlota Pi, cofundadora de la comercializadora eléctrica Holaluz.com». Cinco Días, 31-10-2013.
* ↑ «Guardonades edició 2016». Arxivat de l'original el 2021-04-30. [Consulta: 30 abril 2021].
* ↑ «Francisco Riberas y Carlota Pi, directivos del año». Cinco Días, 03-07-2018.
# Denmark (Wisconsin)

Denmark és una població dels Estats Units a l'estat de Wisconsin. Segons el cens del 2000 tenia 1.958 habitants.

## Demografia

Segons el cens del 2000, Denmark tenia 1.958 habitants, 801 habitatges, i 523 famílies. La densitat de població era de 510,8 habitants per km².
Dels 801 habitatges en un 34,2% hi vivien nens de menys de 18 anys, en un 49,6% hi vivien parelles casades, en un 11,1% dones solteres, i en un 34,6% no eren unitats familiars. En el 29,3% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,3% tenia menys de 18 anys, un 8,4% entre 18 i 24, un 29,7% entre 25 i 44, un 19,3% de 45 a 60 i un 15,3% 65 anys o més.
L'edat mediana era de 36 anys. Per cada 100 dones de 18 o més anys hi havia 87,5 homes.
La renda mediana per habitatge era de 38.894 $ i la renda mediana per família de 48.214 $. Els homes tenien una renda mediana de 34.952 $ mentre que les dones 25.000 $. La renda per capita de la població era de 18.301 $. Aproximadament el 4,6% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Denmark» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Denmark». American Fact Finder. Oficina del Cens dels Estats Units, 12-01-2010.